Gediminas Jakavonis

Gediminas Jakavonis (g. 1958 m. gegužės 3 d. Varėnoje) – ekonomistas, Lietuvos ir Varėnos rajono savivaldybės politinis bei visuomenės veikėjas, LR Seimo narys.

 Biografija 
1976 m. baigė Varėnos vidurinę mokyklą, 1981 m. baigė Vilniaus valstybinio universiteto Pramonės ekonomikos fakultetą ir įgijo ekonomisto specialybę.

1981–1986 m. Varėnos pūkų ir plunksnų fabriko „Merkys“ ekonomistas, direktoriaus pavaduotojas gamybai. 1986 m. Druskininkų meno dirbinių įmonės „Dailė“ galvanizavimo specialistas. 1987–1993 m. Lietuvos valstybinės draudimo įstaigos Varėnos filialo direktorius. 1997–2000 m. viešosios įstaigos „Politėja“ vadovo pavaduotojas. 2000–2004 m. Seimo narys, išrinktas pagal Naujosios sąjungos (socialliberalų) sąrašą. Dzūkų parlamentinės grupės pirmininkas.

1988 m. Lietuvos Persitvarkymo Sąjūdžio Seimo narys. 1998 m. balandžio 25 d. steigiamajame Naujosios sąjungos (socialliberalų) suvažiavime išrinktas šios sąjungos pirmininko pavaduotoju, Naujosios sąjungos (socialliberalų) tarybos prezidiumo narys.

2000–2002 m. Varėnos rajono savivaldybės tarybos narys. 2004–2008 m. Seimo narys, išrinktas pagal A. Brazausko ir A. Paulausko koalicijos „Už darbą Lietuvai“ sąrašą. Lietuvos delegacijos Europos Tarybos Parlamentinėje Asamblėjoje delegato pavaduotojas. Aplinkos apsaugos komiteto pirmininko pavaduotojas. 2008 m. liepą pasitraukė iš valdančiosios socialliberalų partijos ir pasiprašė priimamas į Valstiečių liaudininkų frakcijos gretas.www.bernardinai.lt „G. Jakavonis pereina į valstiečių liaudininkų frakciją“ 2008-07-15 

2009–2012 m. dienraščio „Respublika“ apžvalgininkas.

2003–2007 m. ir 2011-2012 m. (išsikėlė savarankiškai) Varėnos rajono savivaldybės tarybos narys.2011 m. Lietuvos savivaldybių tarybų rinkimai 

Nuo 2012 m. Seimo Darbo partijos frakcijos narys.http://www.vrk.lt/rinkimai/416_lt/Kandidatai/Kandidatas67912/Kandidato67912Anketa.html 2012–2016 m. kadencijos Seimo narys 

Visuomeninės organizacijos futbolo klubas „Seimas“ steigėjas, valdybos narys.

Žmona Nijolė, sūnus Egidijus.2008 m. Lietuvos Respublikos Seimo rinkimai – Lietuvos valstiečių liaudininkų sąjunga – Iškelti kandidatai 

 Įvertinimas 
 Lietuvos nepriklausomybės medalis
 NATO atminimo ženklas

 Šaltiniai 

Kategorija:Seimo nariai
Kategorija:Lietuvos ekonomistai
Kategorija:Varėnos politikai
Kategorija:Lietuvos žurnalistai